Na temelju članka 3.stavak 2., 5.stavak 1., i 7. Zakona o financiranju političkih aktivnosti i izborne promidžbe (Narodne novine [24/11](http://www.zakon.hr/cms.htm?id=298), [61/11](http://www.zakon.hr/cms.htm?id=299), [27/13](http://www.zakon.hr/cms.htm?id=300), [02/14](http://www.zakon.hr/cms.htm?id=617), [96/16](http://www.zakon.hr/cms.htm?id=17513) , [70/17](https://www.zakon.hr/cms.htm?id=18807)) i članka 30. Statuta Općine Trpanj (Službeni glasnik Dubrovačko-neretvanske županije 06/13, 14/13 i 7/18), Općinsko vijeće Općine Trpanj, na 10. sjednici održanoj dana 27.08.2018.godine donijelo je

**O D L U K U**

**o rasporedu sredstava za financiranje političkih stranaka zastupljenih u Općinskom vijeću i članova Općinskog vijeća izabranih s liste grupe birača za 2018. godinu**

**Članak 1.**

Ovom Odlukom raspoređuju se sredstva za financiranje političkih stranaka zastupljenih u Općinskom vijeću i članova Općinskog vijeća izabranih s liste grupe birača za 2018. godinu.

**Članak 2.**

Sredstva za redovno godišnje financiranje osiguravaju se u proračunu Općine Trpanj za 2018. godinu.

**Članak 3.**

Pravo na redovito godišnje financiranje iz sredstava proračuna Općine Trpanj imaju političke stranke koje imaju člana u Općinskom vijeću Općine Trpanj i nezavisni vijećnici koji su izabrani s liste grupe birača.

**Članak 4.**

Sredstva iz članka 3. ovoga Zakona raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci pripadaju sredstva razmjerna broju njezinih vijećnika u trenutku konstituiranja Općinskog vijeća Općine Trpanj.

Ukoliko pojedinom članu (ili članovima) Općinskog vijeća Općine Trpanj nakon konstituiranja Općinskog vijeća, prestane članstvo u političkoj stranci, financijska sredstva koja se raspoređuju sukladno stavku 1. ovoga članka ostaju političkoj stranci kojoj je član Općinskog vijeća pripadao u času konstituiranja Općinskog vijeća Općine Trpanj.

U slučaju udruživanja dviju ili više političkih stranaka, financijska sredstva koja se raspoređuju sukladno stavku 1. ovoga članka pripadaju političkoj stranci koja je pravni sljednik političkih stranaka koje su udruživanjem prestale postojati.

Ukoliko nezavisni član Općinskog vijeća izabran s liste grupe birača, nakon konstituiranja Općinskog vijeća Općine Trpanj, postane član političke stranke koja participira u Općinskom vijeću, sredstva za redovito godišnje financiranje iz općinskog proračuna, ostaju tom članu Općinskog vijeća, izabranom s liste grupe birača, te se na istog i nadalje primjenjuju sve odredbe ove Odluke i Zakona koje se odnose na nezavisne članove predstavničkih tijela jedinica lokalne i područne (regionalne) samouprave izabrane s nezavisne liste grupe birača.

**Članak 5.**

Za svakog izabranog člana Vijeća podzastupljenog spola, pojedinoj političkoj stranci i članovima Vijeća izabranih s liste grupe birača pripada pravo na naknadu u visini 10% iznosa predviđenog po pojedinom članu Vijeća.

**Članak 6.**

Sredstva za redovno financiranje političkih stranaka zastupljenih u Vijeću i članova Vijeća izabranih s liste grupe birača za 2018. godinu utvrđuju se u ukupnom iznosu od 5.000,00 kn.

Političkim strankama i članovima Vijeća izabranih s liste grupe birača po izabranom članu Vijeća pripada mjesečni iznos od 500,00 kn mjesečno, s tim što se za izabrane članice Vijeća iznos uvećava za 50,00 kn.

**Članak 7.**

Raspoređena sredstva doznačuju se na žiro račun političke stranke, odnosno na poseban račun člana Vijeća izabranog s liste grupe birača, tromjesečno u jednakim iznosima.

Članovi Vijeća izabrani s liste grupe birača dužni su otvoriti poseban račun za redovito financiranje svoje djelatnosti.

**Članak 8.**

Ova Odluka stupa na snagu osmog dana od dana objave u Službenom glasniku Dubrovačko-neretvanske županije.

Klasa:402-08/18-01/01

Urbroj:2117/07-05/01-18-01

Trpanj, 27. kolovoza 2018.

Predsjednik Općinskog vijeća

Josip Nesanović, v.r.